
			AGINTARIAK ETA LANGILERIA

			Izendapenak, egoerak eta gorabeherak

			SEGURTASUN SAILA

			1733

			EBAZPENA, 2024ko martxoaren 25ekoa, Segurtasun Saileko Administrazio eta Zerbitzuen sailburuordearena, zeinaren bidez iragartzen baita noiz argitaratuko den Polizia eta Larrialdietako Euskal Akademiako iragarki-oholean 2024ko martxoaren 25eko Ebazpena, Ertzaintzaren Oinarrizko Eskalako agente kategoriako karrerako funtzionario izendatzen duena.

			Polizia eta Larrialdietako Euskal Akademiako zuzendari nagusiaren 2019ko abenduaren 20ko Ebazpenaren hamaseigarren oinarrian ezarritakoarekin bat etorriz (ebazpen horren bidez, Ertzaintzaren Oinarrizko Eskalako agente kategorian sartzeko hautaketa-prozedurarako deialdia egiten da; 2020ko urtarrilaren 8ko EHAA, 4. zk.), eta Segurtasun Sailaren egitura organikoa eta funtzionala ezartzen duen urtarrilaren 19ko 6/2021 Dekretuaren 9. artikuluak ematen dizkidan eskumenen arabera, honako hau

			EBAZTEN DUT:

			Lehenengoa.– Jakitera ematea 2024ko martxoaren 25ean jarri dela Polizia eta Larrialdietako Euskal Akademiako iragarki-taulan Administrazio eta Zerbitzuetako sailburuordearen 2024ko martxoaren 25eko Ebazpena, karrerako funtzionario izendatzen duena Ertzaintzaren Oinarrizko Eskalako agente kategoriarekin.

			Bigarrena.– Ebazpen honek ez dio amaiera ematen administrazio-bideari, eta, beraren aurka, interesdunek gora jotzeko errekurtsoa aurkez diezaiokete Jaurlaritzako lehenengo lehendakariorde eta Segurtasuneko sailburuari, hilabeteko epean, ebazpena Euskal Herriko Agintaritzaren Aldizkarian argitaratzen denetik hasita.

			Vitoria-Gasteiz, 2024ko martxoaren 25a.

			Administrazio eta Zerbitzuen sailburuordea,

			RICARDO ITUARTE AZPIAZU.

